Document ID: 32010R0395
Publication Date: 2010-05-07

Content:
REGOLAMENT TAL-KUMMISSJONI (UE) Nru 395/2010
tas-7 ta’ Mejju 2010
li jemenda r-Regolament tal-Kummissjoni (KE) Nru 1010/2009 fir-rigward ta’ arranġamenti amministrattivi dwar ċertifikati tal-qbid
IL-KUMMISSJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1005/2008 (1) tad-29 ta’ Settembru 2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat, u b’mod partikolari l-Artikoli 12(4), 14(3), 20(4) u 52 tiegħu,
Billi:
(1)
L-arranġamenti amministrattivi li permezz tagħhom iċ-ċertifikati tal-qbid jiġu stabbiliti, validati jew imressqa b’mezzi elettroniċi inkella sostitwiti permezz ta’ sistemi elettroniċi tat-traċċabilità li jiżguraw l-istess livell ta’ kontroll mill-awtoritajiet għandhom jiġu elenkati fl-Anness IX għar-Regolament tal-Kummissjoni (KE) Nru 1010/2009 tat-22 ta’ Ottubru 2009 li jistipula regoli dettaljati għall-implimentazzjoni tar-Regolament tal-Kunsill (KE) Nru 1005/2008 (2). Peress li ntlaħaq qbil dwar arranġamenti amministrattivi ġodda dwar iċ-ċertifikati tal-qbid, dak l-Anness għandu jiġi aġġornat.
(2)
Ir-Regolament (KE) Nru 1010/2009 għandu jiġi emendat skont dan.
(3)
L-arranġamenti amminstrattivi dwar iċ-ċertifikati tal-qbid, stipulati fl-Anness, huma abbażi ta’ sistemi elettroniċi tat-traċċabilità li kienu fis-seħħ qabel id-dħul fis-seħħ tar-Regolament (KE) Nru 1005/2008 u għalhekk dan ir-Regolament għandu japplika mill-1 ta’ Jannar 2010.
(4)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni tas-Sajd u l-Akkwakultura,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1010/2009 huwa emendat kif ġej:
L-Anness IX huwa emendat kif stipulat fl-Anness għal dan ir-Regolament.
Artikolu 2
Dħul fis-seħħ
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Jannar 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-7 ta’ Mejju 2010.

Metadata:
Eurovoc Level 1 Categories: 100150
100145
100161
100156
Eurovoc Level 2 Categories: 100277
100283
100222
100180
100252
100282
Eurovoc Level 3 Categories: 130
122
1432
2106
5913
187
1422
c_b2c019c8
911
2200
2476
All Eurovoc Categories: 1092
133
1509
2455
4829
5229
616